**ЧРЕЗ**

**ПРЕДСЕДАТЕЛЯ**

**НА НАРОДНОТО СЪБРАНИЕ**

**ДО**

**МИНИСТЪРА НА ТРУДА И СОЦИЛНИИТЕ ПОЛИТИКИ**

**Г-Н ИВАЙЛО КАЛФИН**

**В Ъ П Р О С**

**от проф. д-р Вили Лилков**

**народен представител от ПГ на Реформаторския блок**

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**Защо при разпределение на 8.1 млн лв от „Агенцията на заетостта“ на средства по схема „Обучения и заетост“ само една видинска фирма е получила одобрение за три работни места?**

**УВАЖАЕМИ Г-Н КАЛФИН,**

При определянето от „Агенцията по заетостта“ на фирмите и разпределението на 8.1 млн лв по схема „Обучения и заетост“ само една видинска фирма е получила одобрение за скромните 3 работни места. Същевременно фирми, работещи в други региони на страната, са получили подкрепа за стотици работни места.Три работни места на фона на смазващата безработица във Видинска област е меко казано израз на дискриминационна политика към хората, живеещи в област Видин.

Във връзка с изложеното по-горе задавам към Вас следните въпроси:

1. На какъв принцип са разпределени 8,1 млн. лв. по схемата „Обучения и заетост“ и защо за гр. Видин само една фирма е получила подкрепа за три работни места?

2. Защо на втория ден от стартиране на програмата приемането на документи във Видин е прекратено?

3. Колко са фирмите и работните места от Северозападна България, които са получили подкрепа и на каква стойност?

4. Ще предприемете ли действия за постигане на справедливо разпределение на средствата по области и региони с отчитане на икономическото състояние на съответната област/регион?

Отговорът желая да получа в устен вид в хода на Парламентарния контрол.

София, 13.04. 2016 г. **Народен представител:**

 **проф. д-р Вили Лилков**